google/wiki40b huggingface dataset:
Συνεταιριστική Τράπεζα Χανίων

Διοικητικό Συμβούλιο Συνεταιριστικής Τράπεζας Χανίων

Το Διοικητικό Συμβούλιο της Τράπεζας αποτελεί το ανώτερο διοικητικό όργανο της Τράπεζας. Η θητεία του Δ.Σ. της Τράπεζας είναι τετραετής και κατά την λήξη της οι σύμβουλοι είναι πάντοτε επανεκλέξιμοι.
Μέλη Διοικητικού Συμβουλίου  (όπως συγκροτήθηκε σε σώμα κατά την συνεδρίαση Νο 619/31-07-2017
Πρόεδρος Δ.Σ.        Μαρακάκης Μιχαήλ του Εμμανουήλ (εκτελεστικό μέλος πλήρους απασχόλησης)
Αντιπρόεδρος Δ.Σ.   Ανδρουλάκης Γεώργιος του Χαραλάμπους (εκτελεστικό μέλος πλήρους απασχόλησης)
Γραμματέας Δ.Σ.     Μπαδιερίτης Κυριάκος του Κωνσταντίνου (εκτελεστικό μέλος)
Ταμίας Δ.Σ.               Φαραντάκης Γεώργιος του Ιωσήφ (εκτελεστικό μέλος)
Μέλη Δ.Σ.                  
Αποστολάκης Εμμανουήλ του Αποστόλου (μη εκτελεστικό μέλος)
Βάμβουκας Αναστάσιος του Δημητρίου (μη εκτελεστικό μέλος)
Μαλανδράκης Ιωάννης του Ιωάννη  (μη εκτελεστικό/ ανεξάρτητο μέλος)
Μπαουράκης Γεώργιος του Μιχαήλ  (μη εκτελεστικό/ ανεξάρτητο μέλος)
Ντοκάκης Δημήτριος του Βασιλείου (εκτελεστικό μέλος)
Περιβολάκης Αλέξανδρος του Βασιλείου (εκτελεστικό μέλος)
Σπερελάκη Μαρία του Θεοδώρου (μη εκτελεστικό/ανεξάρτητο μέλος)
Τζινάκης Εμμανουήλ του Μιχαήλ (εκτελεστικό μέλος)
Χιωτάκης Ιωσήφ του Ιωσήφ (εκτελεστικό μέλος)

Δίκτυο Καταστημάτων

Λειτουργούν 23 καταστήματα. 7 στην Π.Ε. Χανίων, 1 στο Ρέθυμνο, 4 στην Π.Ε. Ηρακλείου, 3 στην Π.Ε. Λασιθίου και 7 στο λεκανοπέδιο της Αττικής
Διοικητική διαίρεση

Μια διοικητική διαίρεση, μονάδα, οντότητα, περιοχή ή περιφέρεια, που αναφέρεται επίσης ως υποεθνική οντότητα, συστατική μονάδα ή υποδιαίρεση χώρας, αποτελεί τμήμα μιας χώρας ή άλλης περιοχής που οριοθετείται για διοικητικούς σκοπούς. Οι διοικητικές διαιρέσεις διαθέτουν ένα ορισμένο βαθμό αυτονομίας και συνήθως η αυτοδιοίκησή τους γίνεται μέσω των τοπικών κυβερνήσεών τους. Οι χώρες διαιρούνται σε αυτές τις μικρότερες μονάδες για να διευκολύνουν τη διαχείριση της γης και των υποθέσεων του λαού τους. Μια χώρα μπορεί να διαιρεθεί σε επαρχίες, οι οποίες, με τη σειρά τους, χωρίζονται σε κομητείες, οι οποίες, με τη σειρά τους, μπορούν να χωριστούν εν όλω ή εν μέρει σε δήμους.
Οι διοικητικές διαιρέσεις είναι εννοιολογικά διαχωρισμένες από τα εξαρτώμενα εδάφη, με το πρώτο να αποτελεί αναπόσπαστο μέρος του κράτους και το άλλο να είναι μόνο κάτω από κάποια μικρότερη μορφή ελέγχου. Ωστόσο, ο όρος "διοικητική διαίρεση" μπορεί να περιλαμβάνει εξαρτώμενα εδάφη καθώς και αποδεκτές διοικητικές διαιρέσεις (π.χ. σε γεωγραφικές βάσεις δεδομένων).
Για λόγους σαφήνειας και ευκολίας, η τυποποιημένη ουδέτερη αναφορά για τη μεγαλύτερη διοικητική υποδιαίρεση ενός κράτους ονομάζεται "διοικητικό τμήμα πρώτου επιπέδου" ή "πρώτο διοικητικό επίπεδο". Το επόμενο μικρότερο αποκαλείται "διοικητικό τμήμα δευτέρου επιπέδου" ή "δεύτερο διοικητικό επίπεδο".
Κύπελλο Κυπελλούχων Ευρώπης ποδοσφαίρου 1966-67

Την περίοδο 1966-1967, το Κύπελλο Κυπελλούχων Ευρώπης κατέκτησε η Μπάγερν Μονάχου κερδίζοντας την Ρέιντζερς Γλασκώβης με 1-0 στην παράταση, στον τελικό που διεξήχθηκε στις 31 Μαΐου του 1967 στη Νυρεμβέργη. Ήταν η πρώτη διοργάνωση του Κυπέλλου Κυπελλούχων στην οποία εφαρμόστηκε το εκτός έδρας γκολ.
Δερβίζιανα Ιωαννίνων

Ιστορία

Οι κάτοικοί του, επί Τουρκοκρατίας, για άγνωστο λόγο έγιναν αρνησίθρησκοι και δέχτηκαν την οθωμανική θρησκεία. Προστέθηκαν και άλλοι Τούρκοι και πολλαπλασιάστηκαν, και έγιναν φορτικοί στους Σουλιώτες, τους παρενοχλούσαν και τους καταπίεζαν. Οι Σουλιώτες έκαναν συνέλευση, στις 26 Ιουλίου, ημέρα της Αγίας Παρασκευής και εξέλεξαν επτακόσιους πατριώτες. Οι πατριώτες αυτοί έκαναν έφοδο στα Δερβίζιανα, και έσφαξαν όλους τους άνδρες. Άφησαν όμως τα γυναικόπαιδα να παν όπου ήθελαν. Οι Οθωμανοί της Άρτας ήταν απόγονοι των Οθωμανών αυτών. Τα Δερβίζιανα όμως από τότε κατοικήθηκαν από χριστιανούς Σουλιώτες.
Θεόδωρος Πάγκαλος (πολιτικός)

Βιογραφικά στοιχεία

Γεννήθηκε στην Ελευσίνα στις 17 Αυγούστου 1938 και είναι γιος του Αντιπτέραρχου της Πολεμικής Αεροπορίας Γεωργίου Πάγκαλου, που διετέλεσε Υπαρχηγός ΓΕΑ. Από την πλευρά του πατέρα του είναι ανιψιός του Αντιναυάρχου του Πολεμικού Ναυτικού Θησέα Παγκάλου και εγγονός του ομώνυμου στρατηγού και δικτάτορα Θεόδωρου Δ. Πάγκαλου. Αποφοίτησε από το Βαρβάκειο Γυμνάσιο Αθηνών. Σπούδασε Νομική και Οικονομικά στο Πανεπιστήμιο Αθηνών. Με υποτροφία της γαλλικής κυβέρνησης ανακηρύσσεται το 1973 διδάκτορας των Οικονομικών Επιστημών του Πανεπιστημίου του Παρισιού 1 (Πάνθεον-Σορβόννη). Από το 1969 ως το 1978 εργάστηκε ως ερευνητής στο ίδιο Πανεπιστήμιο και κατόπιν ορίστηκε Διευθυντής του Ινστιτούτου Οικονομικής Ανάπτυξης του Πανεπιστημίου. Συμμετείχε στον αντιδικτατορικό αγώνα και το 1968 το δικτατορικό καθεστώς του αφαίρεσε την ελληνική ιθαγένεια, την οποία επανέκτησε μετά τη Μεταπολίτευση.
Είναι παντρεμένος με τη Χριστίνα Χριστοφάκη και πατέρας πέντε παιδιών. Η κόρη του Αριάδνη είναι λυρική τραγουδίστρια στη χορωδία του Δήμου Αθηναίων.
Άυρ

Σύνορα

Η Άυρ συνορεύει δυτικά με τη Γκλενφάμπα, ανατολικά με τη Γκαρφ και κεντρικά με τη Μέση περιφέρεια.
Εθνική Ολλανδίας (καλαθοσφαίριση ανδρών)

Ιστορία

Η εθνική ομάδα της Ολλανδίας, στις περιπτώσεις κατά τις οποίες κατάφερε να προκριθεί στο Ευρωμπάσκετ, υπήρξε αρκετά ανταγωνιστική σε ορισμένες από τις διοργανώσεις που έλαβε μέρος. Έφτασε μία φορά στην τετράδα, ενώ αρκετές φορές προκρίθηκε στη φάση νοκ-άουτ. 
Ωστόσο, η πρότελευταία της εμφάνιση χρονολογείται από το 1989, όταν τερμάτισε 8η. Από το 1991, η ομάδα έχει γνωρίσει μερικά δύσκολα χρόνια, καθώς η πορεία της επισκιάστηκε από την έλλειψη χρημάτων υποστήριξης από τους οπαδούς, όπως και την έλλειψη ενδιαφέροντος από τα μέσα ενημέρωσης. Στο 2015 έκανε τη 15η της εμφάνιση σε Ευρωμπάσκετ, μόλις δύο χρόνια μετά την αρχική διάλυση της ομάδας.

Στατιστικά

Για το 2018, η εθνική ομάδα καλαθοσφαίρισης ανδρών της Ολλανδίας βρισκόταν στη 44η θέση της Παγκόσμιας Κατάταξης της FIBA. (3 July 2018)
Οδυσσέας Ιάλεμος

Βιογραφικά στοιχεία

Καταγόταν από τη Λέσβο, αλλά σε μικρή ηλικία μετακόμισε στο Ναύπλιο, μιας και ο θείος ήταν φιλόλογος σε σχολείο της πόλης. Εκεί ολοκλήρωσε τις γυμνασιακές σπουδές του, και στη συνέχεια φοίτησε στην Φιλοσοφική Σχολή του Πανεπιστημίου Αθηνών. Από το 1858 άρχισε να γράφει στην εφημερίδα Πρωινός Κήρυκας, όπου μέσα από τα άρθρα του διακήρυττε την ανεξαρτησία των ιδεών και φρονημάτων του. Επίσης, το 1860 αρθρογράφησε στην εφημερίδα Μέλλον της Πατρίδας η οποία ανήκε στην Χρυσή Νεολαία. Την περίοδο εκείνη είχε αναμιχθεί στην αντιοθωνική δημοσιογραφική και πολιτική κίνηση και ως εκ τούτου το 1859 είχε φυλακιστεί μαζί με τους Αχιλλέα Παράσχο και Αλέξανδρο Βυζάντιο. Από το 1866 υπηρέτησε ως υποπρόξενος στη Νεάπολη, και μόλις αποχώρησε εξέδωσε την εφημερίδα Λαοί. Μετέβη στην Κωνσταντινούπολη όπου εξελέγη πρόεδρος του εν Κωνστανινουπόλει Φιλολογικού Συλλόγου, παραμένοντας στο αξίωμα την περίοδο 1878-79. Παράλληλα υπήρξε αρχισυντάκτης των εφημερίδων Κωνσταντινούπολις, Θράκη και του περιοδικού Ερμής. Υπήρξε ακόμη πληρεξούσιος στην ελληνική Εθνοσυνέλευση. Πέθανε φτωχός στην Αθήνα στις 10 Δεκεμβρίου 1898.
Γουιλφρίδο Βάργας

Δεκαετία του '70

Ξεκίνησε την καριέρα του με το συγκρότημα "Wilfrido Vargas y sus Beduinos (Γουιλφρίδο Βάργας και Βεδουίνοι του) με την καταγραφή το πρώτο του άλμπουμ το 1972.

Δεκαετία του '80

Κατά τη διάρκεια της δεκαετίας του '80 είχε διεθνή εμπορική επιτυχία με τραγούδια όπως: "El Barbarazo", "El Jardinero" ("Ο Κηπουρός"), "La Medicina" ("Το Φάρμακο"), and "El Loco y La Luna" ("Ο Τρελλός και το Φεγγάρι").
Ο Γουιλφρίδο έπαιξε στην ταινία του 1989 "Que viva el merengue y la lambada"

Δεκαετία του '90

Κέρδισε μια "Gaviota de Plata" (γλάρος του αργύρου) στο Παγκόσμιο φεστιβάλ τραγουδιού Βίνια ντελ Μαρ το 2005. Ήταν υποψήφιος για τα Βραβεία Γκράμι του 1991 στο Best Tropical Latin Performance για το άλμπουμ του Animation. Και το 1993 διακοσμήθηκε από το δομινικανό πρόεδρο Χοακίν Μπαλαγκέρ με το τάγμα του Χριστόφορου Κολόμβου στον βαθμό Ιππότης.
Για τη τηλενουβέλα Bellisima εκτέλεσε το τραγούδι "Amor Casual" ("περιστασιακή αγάπη") και εκτέλεσε επίσης το τραγούδι "Que Será" ("τι θα ήταν") για την ταινία του 1997 Out to Sea.

Δεκαετία του 2000

Σήμερα ο Βάργας είναι ένας από τους πιο γνωστούς καλλιτέχνες στην Αμερική.
Πρωτάθλημα Ε.Π.Σ. Πειραιώς 1953-54

Το πρωτάθλημα της Ε.Π.Σ. Πειραιώς 1953-54 διεξήχθη σε τέσσερις κατηγορίες με τη συμμετοχή 32 συνολικά ομάδων, αφού έγιναν δεκτά έξι νέα σωματεία-μέλη. Τον τίτλο κατέκτησε ο σχεδόν μόνιμος πρωταθλητής Ολυμπιακός και προκρίθηκε στο Πανελλήνιο πρωτάθλημα ποδοσφαίρου ανδρών 1953-1954.

Α2΄ Κατηγορία

*Δεν υποβιβάστηκε καμιά ομάδα.

Β΄ Κατηγορία

*Δεν υποβιβάστηκε καμιά ομάδα.
    
**Άνοδος στην Α2.

Γ΄ Κατηγορία

*Άνοδος στη Β΄.
Ώρα

Ορισμός

Η ώρα ορίζεται ως ίση με 60 λεπτά ή 3600 δευτερόλεπτα και είναι περίπου το 1/24 της ημέρας.
Αρχικά η ώρα ορίστηκε ως το 1/24 της ημέρας (και το λεπτό και το δευτερόλεπτο μέσω αυτής) αλλά αυτός ο ορισμός έπασχε από πρόβλημα ακρίβειας, δεδομένου ότι οι ημέρες δεν έχουν σταθερή διάρκεια και σήμερα ορίζεται μέσω του δευτερολέπτου.

Ιστορικά

Ιστορικά η ώρα προέρχεται από τη χρήση συστήματος μέτρησης με βάση τον αριθμό 12 αρχαίων πολιτισμών, από το χωρισμό της ημέρας από το ξημέρωμα μέχρι τη δύση και της νύχτας, σε 12 ίσα διαστήματα το καθένα.
Πρωτάθλημα Ελλάδας ράγκμπι γιούνιον ανδρών

2005-2013

Το πρωτάθλημα ράγκμπι γιούνιον ξεκίνησε την περίοδο 2005-06 με πρωταθλητή τον Α.Σ. Ράγκμπι Αθηνών.
Την περίοδο 2009-2010 διεξήχθη με το σύστημα των πλέι οφ.Ο Α.Σ. Ράγκμπι Αθηνών κατέκτησε τον τίτλο του 4ου πανελλήνιου πρωταθλήματος ράγκμπι γιούνιον, την άνοιξη του 2009.Στον τελικό νίκησε τους Σπρίνγκμποκς Αττικής (Αttica Springboks RFC) με 22-18.
Στις 15 Μαΐου 2010 έγινε στη Ρόδο ο τελικός του πανελληνίου πρωταθλήματος ανδρών για την αγωνιστική περίοδο 2009-10. Τον τίτλο κατέκτησε ο Α.Σ. Ράγκμπι Αθηνών επικρατώντας με 17 - 15 (ημίχρονο 0 - 12) των Κολοσσών της Ρόδου.
Την περίοδο 2010-11 ο Α.Σ. Ράγκμπι Αθηνών ανακηρύχθηκε για έκτη συνεχή φορά Πρωταθλητής Ελλάδος κερδίζοντας με σκορ 15-14 τους Σπρίνγκμποκς Αττικής (Αttica Springboks RFC).
Την περίοδο 2011-12, πρωταθλητές αναδείχθηκαν οι Άττικα Springboks χωρίς να διεξαχθεί τελικός, καθώς στον ημιτελικό Άθενς - Ηρακλής, διεκόπη το ματς λόγω γενικευμένης συμπλοκής των παικτών και αποκλείστηκαν αμφότεροι.
Την περίοδο 2012-13, πρωταθλητής αναδείχθηκε ο Ηρακλής Θεσσαλονίκης (Iraklis Blues Rugby Thessaloniki) τερματίζοντας πρώτος στην βαθμολογία στην κανονική διάρκεια του πρωταθλήματος.
Την περίοδο 2013-14 δεν διεξήχθη πρωτάθλημα λόγω της αποχώρησης πολλών σωματείων. Τα τέσσερα σωματεία που απέμειναν στην ΕΟΡ, συμμετείχαν μόνο στο πρωτάθλημα ράγκμπι σέβενς.
Μετά την κατάργηση της ομοσπονδίας Ράγκμπι και την απορρόφηση της από την Ομοσπονδία Χάντμπολ, το πρωτάθλημα δεν θα δειξαχθεί ούτε την περίοδο 2014-15.

Πρωτάθλημα ενότητας

Το 2013 πολλές ομάδες αποχώρησαν από το επίσημο πρωτάθλημα λόγω διαφορών με την ομοσπονδία και συμμετείχαν στο ανεπίσημο πρωτάθλημα με την ονομασία Unity Cup (πρωτάθλημα ενότητας) που διοργάνωσε η G.R.ASS. (Greek Rugby Association). Το πρωτάθλημα διεξήχθη με τη συμμετοχή έπτα ομάδων σε δύο γύρους με δεκατέσσερεις αγωνιστικές. Μετά το τέλος της κανονικής περιόδου διεξήχθησαν πλέι οφ για την ανάδειξη του πρωταθλητή. Οι παίκτες της ομάδας με τους περισσότερους τίτλους εντός Ελλάδος, του Α.Σ. Ράγκμπι Φούτμπολ Αθηνών, προσχώρησαν στον Παναθηναϊκό, και αγωνίζονται πλέον στο τμήμα ράγκμπι του ιστορικού συλλόγου. Πρωταθλήτρια της πρώτης διοργάνωσης αναδείχθηκε η Attica Springboks RFC. Το πρωτάθλημα θα διεξαχθεί ξανά την περίοδο 2014-15.
Μάχη της Ηλεκτρικής

Τα γεγονότα της μάχης

Τη νύχτα της 11 Οκτωβρίου 1944 δυνάμεις του 6ου Συντάγματος του ΕΛΑΣ αχρήστευσαν τρία φρεάτια υπομόνευσης με εκρηκτικά που είχαν στόχο την ανατίναξη του λιμανιού του Πειραιά.
Στις 12 Οκτωβρίου 1944 οι 60 Γερμανοί φρουροί του εργοστασίου της Ηλεκτρικής προχώρησαν σε διαπραγματεύσεις με στελέχη του ΕΛΑΣ και την εργοστασιακή επιτροπή του ΕΑΜ. Η συμφωνία ήταν να μη πραγματοποιηθεί επίθεση του ΕΛΑΣ κατά των Γερμανών, με αντάλλαγμα τη μη καταστροφή των υποδομών του εργοστασίου καθώς και την απελευθέρωση των εγκλωβισμένων Ελλήνων εργατών από τους υποχωρούντες Γερμανούς. Οι Γερμανοί φρουροί όντως υποχώρησαν χωρίς να χτυπηθούν και ο ΕΛΑΣ ανέπτυξε φρουρά γύρω από το εργοστάσιο. Όμως την επομένη μέρα οι Γερμανοί κατέστρεψαν εγκαταστάσεις υγρών καυσίμων της Shell στο Πέραμα ενώ η φρουρά των 60 Γερμανών της Ηλεκτρικής επέστρεφε για να καταστρέψει το εργοστάσιο. 4 Λόχοι του Ι/6 Τάγματος του ΕΛΑΣ Πειραιά κινήθηκαν εναντίον των Γερμανών ενώ ομάδες ένοπλων πολιτών του ΕΑΜ έκοβαν τηλεφωνικούς στύλους. Σε βοήθεια των μαχητών του ΕΛΑΣ ήρθαν οπλισμένοι εργάτες του εργοστασίου της Ηλεκτρικής υπό τον μηχανικό υπηρεσίας Βενιζέλο Αποστολίδη. Οι Γερμανοί εγκλωβίστηκαν σε κλοιό έξω από το εργοστάσιο της Ηλεκτρικής. Ομάδα αστυφυλάκων υπό τον ταξίαρχο Παυσανία Κατσώτα κινήθηκε προς το Κερατσίνι προς βοήθεια των Ελλήνων αντιστασιακών, ενώ και το ΙΙ/6 Τάγμα Κοκκινιάς του ΕΛΑΣ κάλυπτε τα νώτα των αμυνομένων στη περιοχή μεταξύ Νίκαιας και Αιγάλεω.
Μετά από πέντε ώρες μάχης οι Γερμανοί νικήθηκαν, με απώλειες 11 νεκρούς, 21 τραυματίες και 24 αιχμαλώτους. Χάρη στη μάχη σώθηκε ο ηλεκτροφωτισμός της πρωτεύουσας. Ο ταξίαρχος Κατσώτας καθώς και οι Βρετανοί εξέφρασαν την ευαρέσκειά τους στη διοίκηση του 6ου Συντάγματος του ΕΛΑΣ. Την επομένη ημέρα έγιναν οι κηδείες των μαχητών, με πάνδημη συμμετοχή. Οι Γερμανοί αιχμάλωτοι παραδόθηκαν στους Βρετανούς μετά από μερικές μέρες. Το σχέδιο της μάχης είχε εκπονηθεί από τη διοίκηση του 6ου ανεξάρτητου Συντάγματος Πειραιά υπό τον καπετάνιο Νίκανδρο Κεπέση και τον στρατιωτικό διοικητή ταγματάρχη Σωτήρη Κύβελλο.
Μεταξύ άλλων στη μάχη της Ηλεκτρικής πήρε μέρος ως μέλος του ΕΛΑΣ και υπάλληλος της εταιρίας, ο πατέρας του Θανάση Βέγγου, Βασίλης Βέγγος.

Έλληνες νεκροί στη μάχη της Ηλεκτρικής

Αντώνης Καλαποθάκος (γραμματέας της εργοστασιακής οργάνωσης του ΕΑΜ) , Νέστορας Γεωργιάδης (εργάτης της Ηλεκτρικής), Δημήτρης Μαργαρώνης, Ιωάννης Ηλιόπουλος, Παναγιώτης Κοσμίδης, Γρηγόρης Μεγγίσογλου, Συρίγος Παπάζογλου, Γιώργος Γκιόρδας, Ανδρέας Κουνούπας, Παναγιώτης Μαυρομμάτης, Ακρίτας Τοροσιάδης.

Υστεροφημία

Ο Δήμος Κερατσινίου για να τιμήσει τους πεσόντες και τους αγωνιστές ανέγειρε μνημείο στον χώρο του εργοστασίου ενώ κάθε χρόνο πραγματοποιείται κατάθεση στεφάνου από τις τοπικές αρχές και από τους συλλόγους αντιστασιακών.
Σχιζοειδής διαταραχή προσωπικότητας

Η σχιζοειδής διαταραχή προσωπικότητας (ΣΔΠ,  Schizoid personality disorder/SPD) είναι μια διαταραχή προσωπικότητας που χαρακτηρίζεται από την απουσία ενδιαφέροντος για κοινωνικές σχέσεις, τη ροπή στη μοναχικότητα, τη συναισθηματική ψυχρότητα και την απάθεια. Τα άτομα τα οποία επηρεάζονται μπορεί ταυτόχρονα να έχουν πλούσιο εσωτερικό κόσμο γι'αυτό και έρευνες συσχετίζουν τη διαταραχή αυτή με τις δημιουργικές ιδιοφυίες. H σχιζοειδής διαταραχή προσωπικότητας δεν θα πρέπει να συγχέεται με τη σχιζοφρένεια ή την αντικοινωνική διαταραχή προσωπικότητας. Ορισμένοι ψυχολόγοι διατείνονται ότι ο ορισμός της ΣΔΠ δεν είναι ακριβής λόγω των πολιτισμικών προκαταλήψεων.

Συμπτώματα

Τα άτομα με ΣΔΠ φαίνονται συχνά αποστασιοποιημένα, ψυχρά και αδιάφορα, κάτι που προκαλεί δυσκολίες στις διαπροσωπικές τους σχέσεις. Τα περισσότερα άτομα που έχουν διαγνωσθεί με ΣΔΠ δυσκολεύονται να δημιουργήσουν προσωπικές σχέσεις ή να εκφράσουν τα συναισθήματα τους. Παραμένουν παθητικά μπροστά σε δυσάρεστες γι' αυτά καταστάσεις. Η επικοινωνία με τους άλλους ανθρώπους μπορεί να χαρακτηρίζεται από απάθεια και λακωνικότητα. Λόγω της απουσίας ουσιώδους επικοινωνίας, τα άτομα με ΣΔΠ δεν μπορούν να αναπτύξουν ακριβή αίσθηση του πόσο καλά τα πηγαίνουν με τους άλλους ανθρώπους. Οι προβολές αυτές πιστεύεται ότι είναι πολύ σημαντικές για την αυτοεπίγνωση του ατόμου και την ικανότητά του να αξιολογήσει το αντίκτυπο των πράξεων του σε κοινωνικές περιστάσεις. Ο R.D. Laing διατείνεται ότι όταν κάποιος δεν εμπλουτίζεται με εισροή διαπροσωπικών δεδομένων, η εικόνα για τον εαυτό του γίνεται ολοένα και πιο κενή και σταδιακά εξαερώνεται, κάτι που οδηγεί το άτομο να νιώθει απόκοσμο.
Όταν ο προσωπικός χώρος των ατόμων παραβιάζεται, αυτά νιώθουν ασφυξία και την ανάγκη να ελευθερωθούν και να είναι ανεξάρτητα. Άτομα με ΣΔΠ τείνουν να είναι πιο ευτυχισμένα όταν βρίσκονται σε μια σχέση όπου ο σύντροφός τους έχει λίγες απαιτήσεις για οικειότητα και συναισθηματισμό. Δεν επιθυμούν να αποφεύγουν τέτοιου τύπου άτομα, αλλά τα ίδια τα συναισθήματα (θετικά ή αρνητικά), τη συναισθηματική εγγύτητα και την αποκάλυψη του εαυτού τους. Αυτό σημαίνει ότι είναι πιθανό για τα άτομα με ΣΔΠ να αναπτύξουν σχέσεις βασισμένες σε διανοητικές, σωματικές, οικογενειακές, επαγγελματικές ή ψυχαγωγικές δραστηριότητες, αρκεί αυτός ο τύπος σχέσης να μην απαιτεί ή επιβάλλει τη συναισθηματική εγγύτητα, την οποία το άτομο με ΣΔΠ θα απορρίψει. Ο Ντόναλντ Γουίνικοτ εξηγεί αυτή την ανάγκη να ρυθμίζεται η συναισθηματική αλληλεπίδραση λέγοντας ότι τα άτομα με ΣΔΠ "προτιμούν να κάνουν σχέσεις με τους δικούς τους όρους και όχι με τους όρους των παρορμήσεων των άλλων ανθρώπων." Εφόσον αυτό αποτυγχάνουν να το υλοποιήσουν, προτιμούν την απομόνωση.

Κοινότητες

schizoid.gr -φόρουμ για άτομα με σχιζοειδή διαταραχή προσωπικότητας
Μεγάλη Παναγία Χαλκιδικής

Υποδομή

Στον οικισμό υπάρχει 12θέσιο Δημοτικό Σχολείο, 2/θ νηπιαγωγείο, Γυμνάσιο, ποδοσφαιρική ομάδα (αγωνίζεται στο βόρειο όμιλο στη β΄ κατηγορία του τοπικού πρωταθλήματος), αγροτικό ιατρείο, δημαρχείο, Κ.Α.Π.Η, Κ.Δ.Α.Π, πολιτιστικός σύλλογος, και σύλλογος γυναικών. 
Στη Μεγάλη Παναγία υπάρχουν πολλοί ναοί και εξωκλήσια, με σημαντικότερο αυτόν της Κοίμησης της Θεοτόκου, που βρίσκεται 2 χιλιόμετρα από το χωριό, η Παναγούδα, που χρονολογείται από τις αρχές του 11ου αιώνα και ο Ναός του Αγίου Βασιλείου (1955). 
Τα τελευταία χρόνια παρατηρείται στο χωριό  αρκετά οργανωμένη προσπάθεια για την ανάπτυξη του αγροτουρισμού .Υπάρχουν ήδη 3 οργανωμένα καταλύμματα που προσφέρουν τις υπηρεσίες τους.

Ιστορία

Ο οικισμός υπήρχε από τα βυζαντινά χρόνια με το όνομα Ρεβενίκια, μάλιστα για άγνωστη χρονική περίοδο αναφέρεται στις πηγές το Καπετανίκιον της Αραβενικείας. Το χωριό μετονομάστηκε το 1926 σύμφωνα με την παράδοση που μιλά για ένα όραμα που είδε μια γιαγιά. Στο όραμα είδε μια μαυροφορεμένη γυναίκα που της υπέδειξε να αναφέρει στους προύχοντες του χωριού να σκάψουν σε ένα συγκεκριμμένο χώρο.Η γιαγιά φοβήθηκε να το αναφέρει για να μην την περιγελάσουν.Το όνειρο επαναλήφτηκε και δεύτερη και τρίτη φορά.Όταν το ανέφερε, οι προύχοντες του χωριού την κορόιδεψαν κατ'αρχήν αλλά μετά το θανατικό που έπεσε στα ζώα τους φοβήθηκαν, έσκαψαν και βρήκαν θαμμένη την εικόνα.
Μετά την ανακάλυψη στο σημείο εκείνο χτίστηκε το Ιερό Προσκύνημα το οποίο υπάρχει μέχρι και σήμερα. Η εικόνα εκλάπει το 1978.
Η Μεγάλη Παναγία υπήρξε ένα από τα μεγαλύτερα χωριά των Μαδεμοχωρίων, ή κατά άλλους του Κοινού του Μαδεμίου, συνεταιρισμού που υπήρξε στη Χαλκιδική από την Τουρκοκρατία και αποτελούσε μορφή συνεταιρισμού εργατών στο Μαντέμ λάκο, Μεταλλείων Κασσάνδρας. Οι κάτοικοι της Μεγάλης Παναγίας συμμετείχαν στην επανάσταση του 1821, μεταξύ αυτών ξεχωρίζει ο Θεόδωρος Αγγέλου.
Τιμολέων Βάσσος

Βιογραφία

Γεννήθηκε στην Αθήνα το 1836 και σπούδασε στη Σχολή Ευελπίδων. Στη συνέχεια μετέβη στη Γαλλία για ευρύτερες στρατιωτικές σπουδές. Με την επάνοδό του και με τις επιπρόσθετες άριστες γνώσεις στη γαλλική και αγγλική γλώσσα διορίσθηκε υπασπιστής του Βασιλέως των Ελλήνων Γεωργίου του Α΄.
Κατά την απαρχή του Ελληνοτουρκικού πολέμου του 1897 ανέλαβε την διοίκηση μικτού στρατιωτικού αποσπάσματος και στάλθηκε στη Κρήτη (29 Ιανουαρίου 1897) με σκοπό την παροχή κάθε βοήθειας και προστασίας του ελληνικού στοιχείου που δεχόταν άγριες επιθέσεις και καταστροφές από τους Οθωμανούς. Όταν όμως έφθασε (1 Φεβρουαρίου), η Κρήτη είχε τεθεί υπό την προστασία των Μ. Δυνάμεων οι οποίες και είχαν αποβιβάσει στρατιωτικές μονάδες. Έτσι μετά την αποβίβασή του 24 χλμ. δυτικά των Χανίων, στον όρμο Κολυμπάρι, την ανασυγκρότηση και την στρατιωτική ανάπτυξη άρχισε από την επομένη τις στρατιωτικές επιχειρήσεις καταλαμβάνοντας την βορειότερα του όρμου Μονή Γωνιές απ΄ όπου και εξέδωσε προκήρυξη "εν ονόματι του Βασιλέως των Ελλήνων" προς τον Κρητικό λαό περί της κατάληψης της Κρήτης από τον ελληνικό στρατό. Κινούμενος όμως προς Χανιά οι Μ. Δυνάμεις διέταξαν την καθήλωση του και την αποχή από κάθε πολεμική ενέργεια. Παρά ταύτα ακολούθησαν δύο μάχες, η μάχη των Βουκολιών και η μάχη των Λειβαδιών.
Κατά την παραμονή του στη Κρήτη διακρίθηκε ιδιαίτερα στο διπλωματικό πεδίο σε απόρρητες συνεννοήσεις. Περί τον Απρίλιο ανακλήθηκε με το μικτό στρατιωτικό τμήμα και ενσωματώθηκε στις δυνάμεις της Θεσσαλίας.
Αργότερα ανέλαβε μέραρχος της Αθήνας προαχθείς στον βαθμό του Αντιστρατήγου.
Πέθανε τον Οκτώβριο του 1929 στην Αθήνα σε βαθύ γήρας.
Stomp 442

Τραγούδια

1. Random Acts of Senseless Violence (Bush, Ian, Benante) - 4:02

2. Fueled (Bush, Ian, Benante) - 4:02

3. King Size (Bush, Ian, Benante) - 3:58

4. Riding Shotgun (Bush, Ian, Benante) - 4:25

5. Perpetual Motion (Bush, Ian, Benante) - 4:18

6. In a Zone (Bush, Ian, Benante) - 5:06

7. Nothing (Bush, Ian, Benante) - 4:33

8. American Pompeii (Bush, Ian, Benante) - 5:30

9. Drop the Ball (Bush, Ian, Benante) - 4:59

10. Tester (Bush, Ian, Benante) - 4:21

11. Bare (Bush, Ian, Benante) - 5:29
Φρειδερίκος της Σαξονίας-Λάουενμπουρκ

Βιογραφία

Ήταν ο πέμπτος γιος του Φραγκίσκου Α΄ δούκα της Σαξονίας-Λάουενμπουρκ και της Σίβυλλας των Βέττιν, κόρης του Ερρίκου Δ΄ δούκα της Σαξονίας.
Το 1586 απεβίωσε σε ηλικία 32 ετών. Ανατράφηκε ως Λουθηρανός, αλλά σπούδασε ως Καθολικός. Μαζί με τον μεγαλύτερο αδελφό του Ερρίκο σπούδασαν στο Πανεπιστήμιο της Κολωνίας. Έμεναν στο σπίτι του καθηγητή δικαίου δρ. Κόνρατ Μπέτσντορφ, που έγινε ο μέντοράς τους. Ο Ερρίκος έγινε αρχιεπίσκοπος της Βρέμης και επίσκοπος του Οσναμπρύκ και του Παντερμπόρν και μετεστράφη στον Λουθηρανισμό· νυμφεύτηκε την Άννα φον Μπρόιχ, κόρη του Συμβούλου της Κολωνίας.
Μεσημβρινός ύπνος

Ένας μεσημβρινός ύπνος (Ισπανικά: Siesta) είναι ένας σύντομος ύπνος που λαμβάνεται στις αρχές του απογεύματος ή μετά το μεσημεριανό γεύμα. Ο ύπνος στη χρονική αυτή περίοδο της ημέρας είναι μια κοινή παράδοση στις θερμές χώρες. Ασκείται συνήθως στις χώρες όπως Κίνα, Ινδία, Ισπανία, Ελλάδα, Φιλιππίνες, Λατινική Αμερική, Μέση Ανατολή και βόρεια Αφρική. 
Οι υψηλές θερμοκρασίες και το βαρύ μεσημεριανό φαγητό φαίνεται πως είναι οι παράγοντες που καθορίζουν γεωγραφικά τον μεσημεριανό ύπνο. Παρόλα αυτά εμφανίζεται και σε ψυχρές περιοχές όπως η Παταγονία, πράγμα που υποδηλώνει πως ο μεσημβρινός ύπνος ενδεχομένως συνδέεται στενά και με πολιτισμικές παραδόσεις.

Οφέλη

Πέρα από την προστασία από τις μεγάλες θερμοκρασίες και τη βλαβερότητα των ηλιακών ακτίνων τις μεσημεριανές ώρες, φαίνεται πως υπάρχουν και οφέλη στο καρδιαγγειακό σύστημα από τον μεσημεριανό ύπνο, μείωση του άγχους και της αρτηριακής πίεσης.
Αλέξανδρος Γεωργιάδης

Βιογραφικά στοιχεία

Ο Αλέξανδρος Γεωργιάδης γεννήθηκε τη δεκαετία του 1880 στην Κλεισούρα Καστοριάς. Έδρασε ως οπλαρχηγός σώματος στην περιοχή της Κλεισούρας, προσπαθώντας να αποτρέψει τις Βουλγαρικές ενέργειες στη γενέτειρά του. Αναγκάστηκε να καταφύγει στο Αμύνταιο, το 1902 γιατί είχε στοχοποιηθεί από τους κομιτατζήδες. Εκεί, έγινε μέλος της Εθνικής Επιτροπής Σούροβιτς. Έδρασε ως αγγελιοφόρος και σύνδεσμος των Ελληνικών αντάρτικων σωμάτων του Λεχόβου και της Κλεισούρας. Το 1907 επαναδραστηριοποιήθηκε ως οπλαρχηγός, επικεφαλής σώματος, συνεργαζόμενος με τον Κωνσταντίνο Παπασταύρου (καπετάν Μαυρομάτη) από το Μαυροχώρι. Πήρε μέρος στη μάχη του Σουμπρετσίου (ύψωμα νοτιοανατολικά του Λεχόβου) μαζί με τον Κ. Παπασταύρου. Στη μάχη αυτή, μαζί με τους αξιωματικούς Δημήτριο Παπαβιέρο, Ευστάθιο Θειάφη και Γρηγόριο Φαληρέα, τα Ελληνικά σώματα κυκλώθηκαν από ισχυρό Οθωμανικό απόσπασμα, ανάμεσα στα υψώματα Σουμπρέτσι (Δούκας) και Βέρμπιστα (Κρόνος) του Βέρνου, όπου μετά από σκληρή μάχη, κατόρθωσαν να διαφύγουν προξενώντας τεράστιες απώλειες στους Οθωμανούς.
Στη συνέχεια συνεργάστηκε με τον Νικόλαο Ανδριανάκη, λαμβάνοντας μέρος σε από κοινού επιχειρήσεις εναντίον εξαρχικών σε πολλά χωριά της περιοχής, μεταξύ των οποίων, τη Βύσανη (Βυσσινιά) και τη Λεσκοβίτσα (Λεπτοκαρυές). Με το σώμα του, ενήργησε καθοριστικά στην επιχείρηση εξόντωσης του Ζενέλ μπέη του Νυμφαίου και της εξουδετέρωσης της συμμορίας του Καρρά Αλή που λυμαίνονταν την περιοχή. Έλαβε τέλος, μέρος ως εθελοντής στον Α΄ και Β΄ Βαλκανικό Πόλεμο.